จากการตรวจสอบและสอบถามประชาชนแจ้งว่ามีบุคคลนำอาหารให้นกพิราบบริเวณดังกล่าวจำนวนมากส่วนใหญ่เป็นผู้สูงอายุ ฝ่ายสิ่งแวดล้อมฯ จึงได้ลงพื้นที่ประชาสัมพันธ์ขอความร่วมมือประชาชนให้เลิก/งดการให้อาหารนกพิราบอย่างต่อเนื่องและได้ประสานฝ่ายรักษาความสะอาดฯทำความสะอาดบริเวณดังกล่าวแล้ว การดำเนินงานที่ผ่านมาฝ่ายสิ่งแวดล้อมฯร่วมกับสำนักงานสัตวแพทย์สาธารณสุข ได้สุ่มตรวจหาเชื้อโรคจากนกพิราบ ผลการตรวจไม่พบเชื้อไข้หวัดนก จักได้ตรวจติดตามต่อไป
สวัสดีค่ะ อยากรบกวนให้หน่อยงานที่เกี่ยวข้องเข้ามาจัดการกับ นกพิราบ ให้หน่อยค่ะ   เพราะมีจำนวนนกพิราบเยอะมากๆค่ะ ที่สำคัญอยู่ติดศูนย์อาหารแฮปปี้แลนด์ด้วยค่ะ  นกชอบบินมาเกาะและขี้ตามโต๊ะอาหาร จานอาหาร รู้สึกไม่สบายใจเลยค่ะ กลัวโรคจากนกพิราบค่ะ  มีคนชอบมาให้อาหาร เคยบอกกล่าวแล้ว แต่เขาอ้างว่าไม่กลัว รู้จักคนใหญ่คนโต คนแถวนี้เอือมระอากันหมดแล้วค่ะ  ยังไงฝากรบกวนทีมงานช่วยเข้ามาจัดการให้หน่อยนะคะ🙏🏻
ขอบคุณเจ้าหน้าที่ที่มีส่วนเกี่ยวข้องทุกๆคนมากๆค่ะ